stanford-oval/wikipedia huggingface dataset:
Meeri Koutaniemi
Elämä ja ura

Koutaniemi on kotoisin Kuusamosta. Hän aloitti kuvajournalistin uran 19-vuotiaana.
Työssään Koutaniemi on keskittynyt ihmisoikeuksiin sekä kysymyksiin identiteetistä ja vallasta sosiopoliittisessa viitekehyksessä.
Koutaniemen isä on arkkitehti Seppo Koutaniemi ja äiti psykologi Paula Koutaniemi. Hän muutti peruskoulun jälkeen Kuusamosta Ouluun teatterilukioon ja sieltä puolen vuoden jälkeen Helsinkiin, missä hän opiskeli Sibelius-lukion musiikki- ja tanssilinjalla. Hän on opiskellut kuvajournalismia Tampereen yliopistossa.
Koutaniemi oli Echo-kuvatoimiston ja kuvaajakollektiivi 11:n perustajajäsen.
Koutaniemi on vuodesta 2011 lähtien kiertänyt kuvaamassa eri puolilla maailmaa, muun muassa Kaakkois-Aasiassa, Afrikassa ja latinalaisessa Amerikassa.
Syksyllä 2021 Yle esitti Meeri Koutaniemen kahdeksanosainen ohjelma Irti kuvasta, jossa esitellään suomalaisia kuvataiteilijoita.
Tunnustukset ja kritiikkiä

Koutaniemi on voittanut lukuisia palkintoja Suomen lehtikuvaajat ry:n järjestämässä Vuoden lehtikuvat (nyk. Kuvajournalismi) -kilpailussa. Vuonna 2012 Koutaniemi voitti vuoden henkilökuvan palkinnon. Vuonna 2013 hänet palkittiin kuudessa sarjassa: vuoden lehtikuva, vuoden lehtikuvaaja, vuoden henkilökuva, vuoden ulkomaan reportaasi, vuoden multimedia ja yleisön suosikki. Vuonna 2014 Koutaniemi palkittiin kahdessa sarjassa: vuoden lehtikuvaaja ja vuoden ulkomainen reportaasi.
Koutaniemen Helsingin Sanomissa julkaistu, paljon keskustelua herättänyt kuvareportaasi kahden maasai-heimon tytön ympärileikkauksesta voitti vuonna 2014 Freelens-palkinnon Lumix-festivaalilla Hannoverissa, Saksassa ja Visa D'or Daily Press -palkinnon Visa Pour L'image -festivaalilla Perpignanissa, Ranskassa. Reportaasista kanneltiin Julkisen sanan neuvostoon, joka kuitenkin katsoi reportaasin julkaisemiselle olleen painavat yhteiskunnalliset perusteet. Myös Suomen Unicef kritisoi kuvasarjan julkaisua mediassa, mutta Saksan Unicefin järjestämässä Vuoden valokuva -kilpailussa kuvat saivat kunniamaininnan. Ne on julkaistu myös yhdysvaltalaisessa Time-aikakauslehdessä.
Koutaniemi osallistui Tanssii tähtien kanssa -ohjelmaan syksyllä 2019. Hän pääsi finaaliin asti ja sijoittui koko kilpailussa kolmanneksi tanssiparinsa Matti Puron kanssa.
Palkinnot

2012 Kunniamaininta, Vuoden ulkomainen reportaasi, Vuoden Lehtikuvat -kilpailu, Suomi
2012 Vuoden Henkilökuva, Vuoden Lehtikuvat -kilpailu, Suomi
2012 Tim Hetherington Memorial Award, New York, USA
2013 Yleisön Suosikki, Vuoden Lehtikuvat -kilpailu, Suomi
2013 Vuoden Multimedia, Vuoden Lehtikuvat -kilpailu, Suomi
2013 Vuoden Henkilökuva, Vuoden Lehtikuvat -kilpailu, Suomi
2013 Vuoden Ulkomainen Reportaasi, Vuoden Lehtikuvat -kilpailu, Suomi
2013 Vuoden Lehtikuva, Vuoden Lehtikuvat -kilpailu, Suomi
2013 Vuoden Lehtikuvaaja, Vuoden Lehtikuvat -kilpailu, Suomi
2013 Carina Appel Muistopalkinto, Suomi
2014 Vuoden Ulkomainen Reportaasi, Vuoden Lehtikuvat -kilpailu, Suomi
2014 Vuoden Lehtikuvaaja, Vuoden Lehtikuvat -kilpailu, Suomi
2014 Voittaja, Freelens Award, Lumix Photo festival, Saksa
2014 Voittaja, Visa D'or Daily Press Award, Visa Pour l'Image -festivaali, Ranska
2014 Kunniamaininta, Vuoden kuvat, UNICEF, Saksa
2015 Voittaja, PDN, The Marty Forscher Fellowship Professional Award, USA
2015 2. sija, Storyboard-sarja, Siena International Photo Awards, Italia
2017 Yleisön Suosikki, Kuvajournalismi -kilpailu, Suomi
2017 Kulttuurin tulevaisuus, Kulttuurigaala, Suomi
2018 Yleisön suosikki, Kuvajournalismi -kilpailu, Suomi
Lähde
Kirjat valokuvaajana

2013 Oasis, Musta Taide
2015 Riisuttu Suomi, Docendo
2015 Sisu, PS-kustannus
2016 Fintiaanien mailla, WSOY
2017 Ilopangon vankilan naiset, Like
2017 Sami Yaffan Maailma, Like
2020, Vahvaksi rikotut, Siltala
Lähde
Yksityiselämä

Koutaniemi on naimisissa rockmuusikko Sami Yaffan kanssa. Pari on ollut yhdessä maaliskuusta 2016 lähtien. He julkistivat suhteensa heinäkuussa 2016, menivät kihloihin joulukuussa 2016 ja heidät vihittiin syyskuussa 2017 Mallorcalla Espanjassa.
Naim Qassem

Naim Qassem
Naim Qassem (arab. نعيم قاسم‎, Na‘īm Qāsim; s. 1953 Beirut) on libanonilainen Hizbollah’n vaikuttaja.
Qassem toimi Amal-liikkeessä vuoteen 1979 saakka ja osallistui sitten kokouksiin, jotka johtivat Hizbollah’n perustamiseen. Qassem nimitettiin vuonna 1991 Abbas al-Musawin aikana Hizbollah’n varapääsihteeriksi. Hän jatkoi toimimista tässä asemassa al-Musawin saatua surmansa vuonna 1992 ja Hassan Nasrallah’n noustua liikkeen johtoon. Qassem on usein antanut haastatteluja kansainvälisille tiedotusvälineille ja toiminut yhtenä järjestön keskeisistä puhujista. Qassemista tuli vuonna 1992 myös Hizbollah’n Libanonissa järjestämien vaalikampanjoiden yleiskoordinaattori.
Hassan Nasrallah sai surmansa syyskuussa 2024. Qassem ilmoitti uuden johtajan tulevan nimitetyksi niin pian kuin mahdollista ja vakuutti Hizbollah’n jatkavan taistelemista Israelia vastaan. Qassem on naimisissa ja hänellä on kuusi lasta.
Tiina ja Antti Herlinin säätiö

Tiina ja Antti Herlinin säätiö on yleishyödyllinen säätiö, joka pyrkimys on tukea yhteiskunnallisen hyvinvoinnin, kulttuurin, ympäristön ja tieteen sekä niihin liittyvää tutkimusta ja opetusta. Säätiö aloitti toimintansa vuonna 2014. Peruspääomaksi säätiö sai 600 000 Koneen osaketta.
Puistokatu 4

Puistokatu 4 Helsingin Kaivopuistossa on Tiina ja Antti Herlinin säätiön ja Maj ja Tor Nesslingin Säätiön samanniminen yhteishanke.
Dazun kalliokaiverrukset

| Dazun kalliokaiverrukset |
| --- | --- |
 Kallioveistoksia Baodingvuorelta
Maailmanperintökohde
Sijainti:  Dazu, Chongqing  29°42′3.996″N, 105°42′18″E
Tyyppi:  kulttuuri
Kriteerit:  I, II, III
Tunnusnumero:  912
Valintahistoria
Valintavuosi:  1999
 Dazun kallio-kaiverrukset
Dazun kalliokaiverrukset ovat Kiinan Chongqingin maakuntatason kaupungin Dazun piirikunnassa sijaitsevia kulttuurihistoriallisesti arvokkaita kallioveistoksia, jotka on tehty pääosin 800–1200 luvuilla. Töiden aiheet ovat maallisia tai uskonnollisia. Joukosta löytyy useita buddhalais-, kungfutselais- ja taolaisvaikutteisia kallioveistoksia. Vanhimmat työt ovat 600-luvulta.
Alue on liitetty Unescon maailmanperintöluetteloon ja siihen kuuluu 75 suojeltua kohdetta, joista löytyy noin 5 000 patsasta ja yli 100 000 kiinalaista kirjoitusmerkkiä kaiverruksissa ja epigrammeissa. Veistokset sijaitsevat jyrkässä kallionseinämässä lähellä Dazun kaupunkia.
Ensimmäisten kaiverrusten tekeminen aloitettiin vuonna 650 varhaisen Tang-dynastian aikana. Veistosten luomisen pääjakso alkoi 800-luvun lopussa, kun Changzhoun prefekti teki kaiverruksia Beishanvuorelle. Hänen esimerkkiään seurasivat Tang-dynastian romahtamisen jälkeen paikalliset asukkaat, säätyläiset sekä munkit ja nunnat Viisi dynastiaa -aikakaudella. Song-dynastian aikana 1100-luvulla buddhalainen munkki Zhao Zhifeng alkoi tehdä yksityiskohtaisia veistoksia ja kaiverruksia Baodingvuorella käyttäen 70 vuotta elämästään työhön. Töistä uusimmat ajoittuvat Qing-dynastiaan (1616–1911).
Buddhoja Baodingvuorelta.
Buddhan kultaiset kädet.
Lainvartijat.
Kallioveistoksia Baodingvuorelta.
Aiheesta muualla

Kuvia tai muita tiedostoja aiheesta Dazun kalliokaiverrukset Wikimedia Commonsissa
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Teri Garr

| Teri Garr |
| --- | --- |

Henkilötiedot
Syntynyt: 11. joulukuuta 1944  Los Angeles 
Kuollut: 29. lokakuuta 2024 (79 vuotta)
Aiheesta muualla
IMDb
Elonet
Teri Ann Garr (11. joulukuuta 1944 – 29. lokakuuta 2024) oli yhdysvaltalainen näyttelijä.
Garr loi pitkän uran elokuvissa ja televisiossa. Tunnetuimpien elokuvien joukossa ovat olleet Frankenstein Junior (1974), Kolmannen asteen yhteys (1977), Musta ori (1979) ja Tootsie – lyömätön lyyli (1982). Hän esiintyi myös Mustan orin paluussa (1983). Hän esiintyi televisiosarjoissa Sheriffi McCloud ja Frendit, jossa hän näytteli Phoebe Buffayn etäistä biologista äitiä.
Garrin ura näyttelijänä lähti kunnolla liikkeelle komediasta Frankenstein Junior. Hänet tunnettiin loistavasta komedian ajoituksestaan, ja hänen uransa huippukohta oli Tootsie – lyömätön lyyli, jossa hän improvisoi monet tunnetuimmista kohtauksistaan. Garr oli siitä ehdolla vuonna 1983 parhaan naissivuosan Oscar-palkinnon ja vuonna 1984 parhaan naissivuosan Bafta-palkinnon saajaksi..
Garr oli vasenkätinen ja kärsi MS-taudista. Hän toipui 21. joulukuuta 2006 kotonaan saamastaan aivoaneurysmasta.
Aiheesta muualla

Teri Garr Internet Movie Databasessa. (englanniksi)
Antonio Tusseau

| Antonio Tusseau |
| --- | --- |

Henkilötiedot
Syntynyt: 19. toukokuuta 1991 (ikä 33)
Kansalaisuus:   Ranska
Kyokushin-ottelija
Aktiivisena:  2008–
Pituus:  184 cm
Paino:  83–94 kg
Painoluokka:  raskassarja (2017–2020) keskisarja (2009–2017) superraskassarja (2022–)
Kätisyys:  oikea
Seura(t):  ACBB
Vyöarvo:  2. dan
| Mitalit> Maa:   Ranska.Miesten kyokushin karate.World Team  | Mitalit> Maa:   Ranska.Miesten kyokushin karate.World Team  | Mitalit> Maa:   Ranska.Miesten kyokushin karate.World Team  | Maa:   Ranska> Miesten kyokushin karate. |
| --- | --- | --- | --- |
|  Hopeaa | Katowice 2024 | avoin |  |
| EM-kilpailut  | EM-kilpailut  | EM-kilpailut  |  |
|  Kultaa | Varna 2014 | -80 kg |  |
|  Kultaa | Lyon 2017 | -90 kg |  |
|  Kultaa | Varna 2022 | +90 kg |  |
|  Kultaa | Wroclaw 2023 | +90 kg |  |
|  Kultaa | Varna 2024 | +90 kg |  |
|  Pronssia | Wroclaw 2019 | -90 kg |  |
| All American Open  | All American Open  | All American Open  |  |
|  Kultaa | New York 2017 | avoin |  |
|  Kultaa | New York 2019 | avoin |  |
|  Pronssia | New York 2016 | avoin |  |
| Ranskan cup  | Ranskan cup  | Ranskan cup  |  |
|  Kultaa | Pariisi 2013 | -80 kg |  |
|  Kultaa | Pariisi 2014 | -80 kg |  |
|  Kultaa | Pariisi 2016 | -80 kg |  |
|  Kultaa | Pariisi 2017 | -80 kg |  |
|  Kultaa | Pariisi 2018 | -90 kg |  |
|  Kultaa | Pariisi 2019 | -90 kg |  |
|  Kultaa | Pariisi 2020 | -90 kg |  |
|  Kultaa | Pariisi 2023 | +90 kg |  |
|  Pronssia | Pariisi 2010 | -80 kg |  |
|  Pronssia | Pariisi 2011 | -80 kg |  |
|  Pronssia | Pariisi 2012 | -80 kg |  |
| Bayeux Open  | Bayeux Open  | Bayeux Open  |  |
|  Kultaa | Bayeux 2009 | -80 kg |  |
| Saksan Open  | Saksan Open  | Saksan Open  |  |
|  Kultaa | 2011 | -80 kg |  |
Nuorten kyokushin
| Ranskan Cup  | Ranskan Cup  | Ranskan Cup  |  |
|  Kultaa | Pariisi 2008 | +70 kg |  |
|  Kultaa | Pariisi 2009 | +70 kg |  |
Antonio Tusseau (s. 19. toukokuuta 1991) on ranskalainen karateka. Hän on Kyokushinin viisinkertainen Euroopan-mestari ja 8-kertainen Ranskan mestari. Tusseau on myös MM-hopeamitalisti Kyuokushinin joukkueturnauksessa.
Kilpaura

Tusseau saavutti Ranskan nuorten mestaruuden peräkkäisinä vuosina 2008 ja 2009 voitettuaan Ranskan Cupin loppuottelussa ensin Mehdi Trallahin ja toisena vuotena Emmanuel Moutonin.
Tusseau saavutti joulukuussa 2009 Bayeux Openin mestaruuden voitettuaan loppuottelussa seurakaverinsa Romain Villeneuven.
Tusseau saavutti pronssia Ranskan cupissa helmikuussa 2010 ja 2011. Saman vuoden toukokuussa hän eteni kahdeksan parhaan joukkoon vuoden 2011 EM-kilpailuissa. Lokakuussa Tusseau voitti Saksan Openin. Hän voitti loppuottelun yhden jatkoerän jälkeen.
2012 Tusseau sijoittui helmikuussa Ranskan cupissa kolmanneksi. Hän muun muassa voitti avausottelunsa tyrmäyksellä. Toukokuussa hän sijoittui jälleen kahdeksan parhaan joukkoon EM-kilpailuissa.
Helmikuussa 2013 Tusseau otteli näytösottelussa Sota Nakanoa vastaan Bercyssa, jonka hän voitti Ipponilla. Seuraavaksi Tusseau otteli Pariisissa Ranskan cupissa, jossa hän voitti ensimmäisen kerran mestaruuden sijoituttuaan sitä ennen parhaimmillaan kolmanneksi. Toukokuussa hän otteli EM-kilpailuissa Kiovassa, jossa Tusseaun putosi jatkosta avauskierroksella Oganes Bakoyanille.
Kilpaura > Euroopan keskisarjan mestaruus (2014)

Helmikuussa 2014 Tusseau aloitti vuoden voittamalla uransa toisen kerran Ranskan cupin keskisarjassa, kun hänen vastustajansa Guillaume Gründler joutui jättämään loppuottelun väliin. Toukokuussa Tusseau voitti ensimmäisen Euroopan mestaruutensa Varnassa. Hän voitti keskisarjan loppuottelussa Andrej Zubarevin.
Syyskuussa 2015 Tusseau oli osana ystävyysottelua Ranskan ja Serbian välillä. Tapahtumassa käytiin yhteensä seitsemän ottelua, joista Ranska voitti kuusi. Myös Tusseau voitti oman ottelunsa tuomariäänin.
Helmikuussa 2016 Tusseau saavutti Ranskan mestaruuden voitettuaan Yahya Sededin loppuottelussa. Toukokuussa hän oli mukana EM-kilpailuissa Varnassa, mutta jäi ilman menestystä. Tusseau putosi jatkosta toisella kierroksella hävittyään tuomariäänin. Kesäkuussa Tusseau sijoittui kolmanneksi avoimessa painoluokassa käydyssä All American Openissa, jossa hänet palkittiin myös turnauksen parhaasta ottelutekniikasta. Marraskuussa Tusseau oli mukana Japanin mestaruuskilpailuissa, jossa hänen kilpailut päättyi toisella kierroksella. Hän voitti avausottelunsa tyrmäyksellä polvipotkulla päähän, mutta toisen ottelunsa Tusseau hävisi tuomariäänin.
Kilpaura > Euroopan raskaansarjan ja Yhdysvaltain mestaruus (2017–2019)

Helmikuussa 2017 Tusseau aloitti vuoden voittamalla Ranskan mestaruuden keskisarjassa. Huhtikuussa Tusseau oli mukana painoluokallisissa MM-kilpailuissa, jossa hän putosi jatkosta ensimmäisellä kierroksella hävittyään Andrei Zuboreville. Toukokuussa Tusseau saavutti uransa toisen Euroopan-mestaruutensa kotikisoissaan Ranskassa. Hän voitti raskaansarjan loppuottelussa Patryk Sypienin. Kesäkuussa Tusseau voitti All American Openin. Hän voitti avauskierroksellaan Gabriel Zuletan ja puolivälierissä Diogo da Silvan. Välierissä Tusseau voitti Chihiro Nakajiman ja eteni loppuotteluun, jossa hän voitti Alejandro Navarron tuomariäänin saatuaan ottelun aikana puolipisteen.
Helmikuussa 2018 Tusseau saavutti Ranskan raskaansarjan mestaruuden voitettuaan loppuottelussa Arnaud Nekamin.
Helmikuussa 2019 Tusseau otti uransa viidennen Ranskan mestaruuden. Hän voitti raskaansarjan loppuottelussa Yahya Sededin. Hän saavutti myös samassa turnauksessa avoimen sarjan mestaruuden, jossa Tusseau voitti Ozeer Urrehmanin. Toukokuussa hän saavutti EM-pronssia voitettuaan mitaliottelussa Patryk Sypieńin. Kuukautta myöhemmin Tusseau voitti uransa toisen All American Openin, voitettuaan loppuottelussa Ašot Zarinjanin. Marraskuussa Tusseau oli mukana World Openissa, jossa hänen turnaus päättyi 16 parhaan joukkoon.
Helmikuussa 2020 Tusseau saavutti uransa kuudennen Ranskan mestaruuden.
Kilpaura > Kolmas ja neljäs Euroopan mestaruus (2022–2023)

Tusseau palasi yhden välivuoden jälkeen takaisin kilpailemaan oltuaan loukkaantuneena ja oli mukana kesäkuussa 2022 EM-kilpailuissa Bulgariassa. Hän otteli enimmäistä kertaa superraskaassarjassa. Tusseau eteni aina loppuotteluun saakka, jossa hän saavutti uransa kolmannen Euroopan mestaruuden voitettuaan Patryk Sypieńin. Voiton myötä Tusseausta tuli painoluokallisissa EM-kilpailuissa kolmas ottelija, joka on voittanut mestaruuden kolmessa eri painoluokassa. Marraskuussa hän oli mukana Japanin mestaruuskilpailuissa, mutta putosi heti jatkosta ottelussa tapahtuneen laittoman rikkeen vuoksi.
Helmikuussa 2023 Tusseau saavutti uransa kahdeksannen Ranskan mestaruuden voitettuaan loppuottelussa Brice Kondan. Toukokuussa Tusseau oli mukana Puolan EM-kilpailuissa. Hän voitti avauskierroksella Balint Tornain ja sen jälkeen välierissä Filip Maksimowiczin. Loppuottelussa Tusseau kohtasi toista kertaa peräkkäin Patryk Sypieńin. Hän voitti ottelun tuomariäänin ja saavutti uransa neljännen Euroopan mestaruuden.
Kilpaura > Euroopan mestaruus ja MM-hopeaa (2024)

Toukokuussa 2024 Tusseau saavutti uransa viidennen Euroopan mestaruuden voitettuaan Bulgarian EM-loppuottelussa Jeremy Zaneguyn.  Lokakuussa Tusseau oli mukana maailmanestaruuskilpailujen joukkueturnauksessa. Hän edusti Euroopan joukkuetta, johon kuuluivat hänen lisäksi Judith Soria, Stratimir Stratiev ja Maria Georgescu. Tusseau voitti MM-kilpailujen avoimensarjan avauskierroksella Hussein Al-Bayatian ja toisella kierroksella Alan Menezesin. Voiton myötä hän eteni loppuotteluun, jossa hän kohtasi Patryk Sypieńin. Tusseau hävisi mestaruuden tuomariäänin ja saavutti hopeaa.
Syklobarbitaali

| --- | --- |

Syklobarbitaali
Systemaattinen (IUPAC) nimi
5-(sykloheksen-1-yyli)-5-etyyli-1,3-diatsinaani-2,4,6-trioni
Tunnisteet
CAS-numero: 143-76-0
ATC-koodi: N05CA10
PubChem CID: 5838
Kemialliset tiedot
Kaava: C12H16N2O3 
Moolimassa: 236,267 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 173 °C
Liukoisuus veteen: 1,6 g/l
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika:  ?
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Syklobarbitaali (myös syklobarbitoni tai syklobarbitoli) on barbituraattijohdannainen lääkeaine.
Sillä on muiden barbituraattien tavoin sedatiivinen vaikutus ja sitä on käytetty nukutus- ja epilepsialääkkeenä.
Syklobarbitaali on nykyisin korvattu muilla turvallisemmilla ja tarkoitukseen paremmin sopivilla lääkeaineilla.
Syklobarbitaali on määritelty Ruotsissa vuonna 1971 psykotrooppisia aineita koskevassa yleissopimuksessa luokkaan IV.
Aiheesta muualla

PubChem: Cyclobarbital (englanniksi)
Kyoto Encyclopedia of Genes and Genomes (KEGG): Cyclobarbital (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Barbituraatit
alfenaali
allobarbitaali
amobarbitaali
aprobarbitaali
barbeksakloni
barbitaali
barbitaalinatrium
bentsobarbitaali
bentsyylibutyylibarbitaali
brallobarbitaali
butabarbitaali
butalbitaali
etallobarbitaali
fenobarbitaali
fenobarbitaalinatrium
fetarbitaali
heksobarbitaali
heptabarbitaali
metarbitaali
metioturiaatti
metituraali
metoheksitaali
metyylifenobarbitaali
nealbarbitaali
pentobromitaali
pentobarbitaali
probarbitaali
proksibarbaali
reposaali
sekobarbitaali
sekbutabarbitaali
sigmodaali
syklobarbitaali
talbutaali
tetrabarbitaali
tialbarbitaali
tiamylaali
tiopentaali
tiosekonaali
tiotetrabarbitaali
vinbarbitaali
vinyylibitaali
Käännös suomeksi
Spagettijäätelö

Spagettijäätelöä.
Spagettijäätelö (saksaksi Spaghettieis) on saksalainen jäätelöannos joka valmistetaan spagettiannoksen näköiseksi. Annos valmistetaan puristamalla vaniljajäätelöä Spätzle-puristimen tai perunapuristimen läpi, jolloin se muistuttaa spagettia. Jäätelö asetetaan tämän jälkeen kermavaahdon päälle ja kuorrutetaan mansikkakastikkeella (joka näyttää tomaattikastikkeelta) ja joko kookospähkinän, mantelin tai valkoisen suklaan hiutaleilla, jotka näyttävät parmesaanijuustolta. Perusversion lisäksi on olemassa versioita joissa käytetään tummaa suklaajäätelöä ja pähkinöitä, jolloin annos näyttää carbonaralta bolognesen sijaan.
Spagettijäätelön keksi Dario Fontanella 1960-luvun lopussa Mannheimissa, Saksassa. Fontanellan mukaan kun hän tarjosi innovatiivista luomustaan lapsille nämä purskahtivat itkuun koska olisivat halunneet jäätelöä eivätkä spagettia. Hän sai Mannheimin kaupungin myöntämän "Bloomaulorden"-mitalin vuonna 2014.
Vuosien ajan tätä annosta ei paljoa tunnettu Saksan ulkopuolella ja sitä sai vain joistain gelaterioista ja jäätelöbaareista, erikoistapahtumista ja hotelleista ja ravintoloista ympäri maailmaa. Nykyisin spagettijäätelöä on alkanut saamaan erikoisena annoksena useammasta ravintolasta ja se on saanut huomiota sosiaalisessa mediassa.lähde?
Aiheesta muualla

Spagettijäätelö Wikibooks-sivustolla
Spagettijäätelö Wikimedia Commons -sivustolla
Konservatiivipuolue (Yhdistynyt kuningaskunta)

| Konservatiivipuolue> Conservative and Unionist Party |
| --- | --- |
  
  
  
Perustettu:  1834
Puheenjohtaja:  Kemi Badenoch
Ideologia:   konservatismi  talousliberalismi  euroskeptisismi 
Poliittinen kirjo:  keskusta-oikeisto
Jäsenmäärä:  n. 224 000 (2014)
Värit:  sininen
Alahuone:  121 / 650
Ylähuone:  274 / 789
Kansainväliset jäsenyydet:  – International Democrat Union   – Euroopan konservatiivien ja reformistien allianssi
Naisjärjestö:  Conservative Women's Organisation
Nuorisojärjestö:  Conservative Future
Kotisivu:  www.conservatives.com
Infobox OKNimi-testi OK: 
Konservatiivipuolue (engl. The Conservative and Unionist Party, yleensä vain Conservative Party) on Britannian suurin keskusta-oikeistolainen puolue. Puolue on konservatiivinen, talousliberalistinen ja EU-kriittinen.
Konservatiivipuolueen edeltäjä oli 1800-luvun puoleen väliin asti Tory-puolue, ja sen jäseniä kutsutaan edelleen ajoittain Tory-nimellä. Puolueen virallista nimeä The Conservative and Unionist Party käytetään lähinnä Skotlannissa ja Pohjois-Irlannissa. Se on jäänne vuoden 1912 yhdistymisestä Liberal Unionist Partyn kanssa. Nimi viittaa vuosien 1886–1921 kamppailuun Irlannin pitämisestä Ison-Britannian kuningaskunnan osana.
Marraskuussa 2024 puolueen puheenjohtajaksi valittiin Kemi Badenoch.